**LĪGUMS Nr. LIG/2023/\_\_\_\_\_**

***Reklāmas materiālu izvietošana uz RP SIA “Rīgas satiksme” valdījumā esošajiem reklāmas nesējiem uz autobusu un trolejbusu aizmugurējās daļas un to salonos***

Rīga,  */datumu skatīt laika zīmogā/*

**Rīgas pašvaldības sabiedrība ar ierobežotu atbildību „Rīgas satiksme**”, vienotais reģ. Nr. 40003619950, tās valdes priekšsēdētājas Džinetas Innusas personā, kura rīkojas pamatojoties uz valdes lēmumu, turpmāk - Iznomātājs, no vienas puses un

**­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, tās \_\_\_\_\_ \_\_\_\_\_\_\_\_\_\_\_\_ personā, kur\_ rīkojas pamatojoties uz \_\_\_\_\_\_\_\_\_\_\_\_\_\_\_\_\_, turpmāk – Nomnieks, no otras puses, katrs atsevišķi un abi kopā, turpmāk – Līdzējs/Līdzēji,

pamatojoties uz Iznomātāja rīkotās kustamās mantas izsoles noteikumiem “Reklāmas materiālu izvietošana uz RP SIA “Rīgas satiksme” valdījumā esošajiem reklāmas nesējiem uz autobusu un trolejbusu aizmugurējās daļas un to salonos”, kas notika no 2023. \_\_\_ līdz 2023. gada \_\_\_\_\_ (turpmāk – Izsole), rezultātiem, kas apstiprināti ar Iznomātāja Mantas atsavināšanas, iznomāšanas un nomāšanas komisijas (turpmāk – Komisija) 2023. gada lēmumu (protokols Nr.),

rezultātiem, noslēdz šādu līgumu, turpmāk – Līgums:

1. **Līguma priekšmets**
   1. Iznomātājs iznomā Nomniekam reklāmas materiālu izvietošanai tā valdījumā esošos reklāmas nesējus (turpmāk tekstā – Reklāmas nesēji): Iznomātāja valdījumā esošos transportlīdzekļu (trolejbusus un autobusus), kas tiek izmantoti sabiedriskā transporta vajadzībām (atsevišķi turpmāk tekstā - Transportlīdzekļi) saskaņā ar Līguma pielikumā Nr.1 uzskaitītajiem Transportlīdzekļiem.
   2. Nomniekam ir tiesības izvietot reklāmu uz Reklāmas nesējiem pielikumā Nr.1 (tehniskajā specifikācijā) un tās apakš-pielikumos (Nr.1.1 – Nr.1.3.) uzskaitītajām un aprakstītajām reklāmas izvietošanas vietām.
   3. Nomnieks maksā nomas maksu Iznomātājam par reklāmas izvietošanu Reklāmas nesējos Līgumā un Līguma pielikumā Nr.2 noteiktajā kārtībā un apmēros.
2. **Reklāmas nesēju nomas tiesību izlietošanas un saistību izpildes vispārīgie noteikumi**
   1. Nomniekam ir piešķirtas tiesības izvietot reklāmu tikai Līguma pielikumā Nr.1 (tehniskajā specifikācijā) un tās apakš-pielikumos (Nr.1.1 – Nr.1.3.) uzskaitītajos Reklāmas nesējos un norādītajās vietās. Līguma slēgšana ar Nomnieku neierobežo Iznomātāju piešķirt trešajām personām reklāmas izvietošanas tiesības tehniskās specifikācijas neuzskaitītajos Reklāmas nesēju veidos. Visas Līguma noslēgšanas dienā spēkā esošās Iznomātāja nodotās reklāmas izvietošanas tiesības trešajām personām paliek spēkā, un Līguma slēgšana šīs tiesības neietekmē.
   2. Reklāmas izvietošana Reklāmas nesējos tiek veikta par Nomnieka finansiālajiem līdzekļiem, izmantojot Nomnieka resursus un Nomnieka apmaksātu darbaspēku.
   3. Ar Līgumu pielīgto tiesību izlietošanai un saistību izpildei Nomnieks ir tiesīgs piesaistīt trešās personas kā apakšuzņēmējus un apakšnomniekus, informējot par to Iznomātāju.
   4. Iznomātājs saskaņo reklāmu izvietošanu saskaņā ar šī Līguma noteikumiem. Par izvietotās reklāmas saturu atbild Nomnieks. Ja saskaņotas reklāmas eksponēšanas laikā ir konstatēts, ka Reklāmas nesējos izvietotās reklāmas saturs ir pretrunā ar spēkā esošiem normatīvajiem aktiem, Iznomātājam ir tiesības aizliegt šādas reklāmas izvietošanu. Šādā gadījumā Nomniekam nekavējoties jārīkojas, lai pārtrauktu reklāmas eksponēšanu.
   5. Reklāmas nesējos izvietotā reklāma, tās izvietošanas process nedrīkst nesamērīgi kavēt pasažieru pārvadājumu veikšanu, it īpaši, Transportlīdzekļu noteiktos kustības grafikus. Nomniekam nekavējoties pēc pirmā Iznomātāja pieprasījuma jānovērš konstatētie traucējumi.
3. **Reklāmas izvietošanas Transportlīdzekļos kārtība un noteikumi**
   1. Pirms reklāmas izvietošanas Reklāmas nesējos (uz Transportlīdzekļu virsmas) uzsākšanas Nomnieks veic šajā Līguma nodaļā paredzētās darbības un saņem nepieciešamos saskaņojumus.
   2. Nomnieks sagatavo reklāmas pieteikumu atbilstoši Iznomātāja apstiprinātajai reklāmas pieteikuma formai (turpmāk – Reklāmas pieteikums) un nosūtīta elektroniski uz Iznomātāja pilnvarotās personas e-pastu.
   3. Par reklāmas izvietošanu Nomniekam jāiesūta Reklāmas pieteikums 3 (trīs) darba dienas pirms plānotās reklāmas izvietošanas.
   4. Nomnieks arī par vizuāli vienādas reklāmas izvietošanu iesniedz atsevišķu Reklāmas pieteikumu par katru reklāmas nesēju un reklāmas izvietošanas veidu.
   5. Iznomātājs Reklāmas pieteikumu izskata un sniedz Nomniekam saskaņojumu vai noraidījumu 2 (divu) darba dienu laikā, nosūtot to uz Nomnieka pilnvarotās personas e-pastu.
   6. Iznomātājs ir tiesīgs noraidīt Reklāmas pieteikumu, ja tehnisku iespēju dēļ nav iespējams nodrošināt kvalitatīvu reklāmas izvietošanu uz Reklāmas nesējiem, nav iespējams nodrošināt Reklāmas pieteikumā norādītajā daudzumā Transportlīdzekļus ekspluatācijas darba kārtībā, tiem ir plānots ilgstošs remonts, Reklāmas pieteikums ir kļūdaini vai nepilnīgi aizpildīts, reklāmas saturs neatbilst Reklāmas likuma prasībām vai citiem normatīvajiem aktiem, reklāma var apdraudēt pasažieru drošību, reklāmas saturs ir pretrunā ar RP SIA “Rīgas satiksme” ētikas un/vai korporatīvās pārvaldības kodeksu, vai rada negatīvu ietekmi uz RP SIA “Rīgas satiksme” publisko tēlu (reputācijas risks), kā arī citu pamatotu iemeslu dēļ. Noraidīšanas gadījumā Iznomātāja pilnvarotā persona elektroniski informē Nomnieka pilnvaroto personu par iemesliem, un Līdzēji vienojas par iespējami atbilstošāko risinājumu reklāmas izvietošanai.
   7. Ja Nomniekam rodas nepieciešamība mainīt uz Reklāmas nesējiem izvietotās reklāmas dizainu, pagarināt termiņu vai mainīt reklāmas eksponēšanas sākuma, beigu termiņu, jānosūta precizēts Reklāmas pieteikums Iznomātāja pilnvarotajai personai, kurš tiek saskaņots iepriekš minētajā kārtībā.
   8. Nomnieks izmanto Iznomātāja telpas reklāmas sagatavošanai, izvietošanai, atjaunošanai un noņemšanai ar Iznomātāju saskaņotā laikā un apjomā. Telpu izmantošana ir iekļauta Reklāmas nesēju nomas maksā.
   9. Lai īstenotu Līgumā pielīgtās tiesības, Nomnieka darbinieki ir tiesīgi atrasties Iznomātāja telpās un teritorijā, piekļūt telpām un/vai teritorijai, kurās tiek izvietota, atjaunota vai noņemta reklāma. Atrodoties Iznomātāja telpās un teritorijā, Nomniekam ir jāievēro Iznomātāja noteiktie iekšējās kārtības noteikumi, darba drošības noteikumi un ugunsdrošības noteikumi. Iznomātājs ir atbildīgs par Nomnieka darbinieku iepazīstināšanu ar iekšējās darba kārtības noteikumiem, darba drošības noteikumiem, ugunsdrošības noteikumiem un to ievērošanas kontroli un nodrošināšanu.
   10. Nomnieks elektroniski saskaņo ar Iznomātāja atbildīgo personu reklāmas izvietošanas, atjaunošanas vai noņemšanas darbus no Transportlīdzekļu ārējām virsmām vai Transportlīdzekļu salonā, tajā skaitā Transportlīdzekļu veidu, skaitu un darbu termiņus, vismaz 2 (divas) darba dienas pirms plānotajiem darbiem.
   11. Iznomātājs, izvērtējot Reklāmas pieteikumu, Nomnieka atbildīgajai personai nosūtu Transportlīdzekļu numurus, uz kuriem reklāmu izvietot nedrīkst, jo tiem paredzama ilgstoša dīkstāve.
   12. Nomnieks pēc reklāmas izvietošanas, maiņas, noņemšanas vai atjaunošanas uz Transportlīdzekļu ārējām virsmām vai Transportlīdzekļu salonā sastāda reklāmas izvietošanas/noņemšanas vai atjaunošanas aktu atbilstoši Iznomātāja apstiprinātajai formai 2 (divos) eksemplāros, kuru saskaņo un paraksta Iznomātāja pilnvarotās personas.
   13. Ja Nomnieks pirms reklāmas izvietošanas konstatē Transportlīdzekļa virsmas bojājumus vai citas virsmas neatbilstības, Nomnieks pieaicina Iznomātāja pilnvarotās personas, un par bojājumiem tiek sastādīts akts atbilstoši Iznomātāja apstiprinātājai formai.
   14. Ja Nomniekam ir nepieciešams izvietot vai noņemt reklāmu no vairāk kā 15 (piecpadsmit) Transportlīdzekļiem vienā autobusu/trolejbusu parkā vienlaicīgi, Līdzēji izstrādā un vienojas par grafiku, kādā ir iespējams izvietot vai noņemt reklāmu no Transportlīdzekļiem.
   15. Iznomātāja pilnvarotā persona elektroniski nosūta Nomnieka pilnvarotajai personai datus par Transportlīdzekļu ar izvietotām reklāmām dīkstāvēm, ja tādas bijušas, par iepriekšējo dienu.
   16. Nomnieks ir informēts, ka Līguma darbības laikā, arī pēc reklāmas izvietošanas uz Transportlīdzekļiem - reklāmas eksponēšanas laikā - var rasties Transportlīdzekļu dīkstāve (to ietekmē, piemēram, transportlīdzekļa remonts, avārijas, nobraukums, transportlīdzekļa veids, kuru nepieciešams izlaist maršrutā, garantijas laika remontdarbi u.c.). Dīkstāves laikā nomas maksa tiek aprēķina saskaņā ar Līguma 5.2. punktu. Dīkstāvju apjoms neietekmē Nomnieka pienākumu maksāt Līguma 5.1. punktā noteikto ikmēneša minimālo nomas maksu.
   17. Nomnieks ir informēts, ka Līguma darbības laikā, arī pēc reklāmas izvietošanas uz Transportlīdzekļiem – reklāmas eksponēšanas laikā – Nomniekam nomā nodotais Transportlīdzekļu skaits var samazināties no Iznomātāja neatkarīgu iemeslu dēļ (piemēram, transportlīdzekļa neatgriezenisks bojājums vai norakstīšana). Šajā gadījumā sankcijas Iznomātājam nevar tikt piemērotas.
   18. Iznomātājam ir pienākums rūpēties par Transportlīdzekļauzturēšanu pienācīgā kārtībā un tīrībā. Iznomātājs nodrošina, ka Transportlīdzekļu ārējās virsmas tiek tīrītas vismaz vienu reizi mēnesī.
   19. Iznomātājam ir tiesības bez maksas izmantot Nomnieka rīcībā nodoto Transportlīdzekļu salonu reklāmas laukumus, atbilstoši tehniskās specifikācijas noteiktajam, lai izvietotu sabiedriskā transporta pasažieriem domātu informāciju par Iznomātāja sniegtajiem pakalpojumiem, tai skaitā, Transportlīdzekļu kustības grafikus, informāciju par pārsēšanās iespējām citos Transportlīdzekļos, kā arī jebkuru citu informāciju, kas saistīta ar Iznomātāja veikto saimniecisko darbību un vērsta uz informēšanu par Iznomātāja sniegtajiem pakalpojumiem. Minētos reklāmas laukumus uz Reklāmas nesējiem Iznomātājs ir tiesīgs izmantot tikai savām vajadzībām, kā arī, lai izvietotu informāciju, kuras izvietošanas pienākums ir paredzēts normatīvajos aktos. Tāpat Iznomātājam savas darbības reklamēšanai ir tiesības izvietot reklāmu uz Transportlīdzekļu ārējām virsmām, bet šādā veidā Iznomātājs drīkst izmantot ne vairāk kā 10 (desmit) % no visiem Transportlīdzekļiem.
   20. Iznomātajam ir tiesības izmantot Nomniekam nodotos Transportlīdzekļus paša Iznomātāja iniciēta projekta ietvaros, piemēram, svētku noformējums, sociāla kampaņa un tamlīdzīgi, kas nav saistīts ar komerciālu reklāmu, iepriekš par to brīdinot Nomnieku. Vienlaicīgi izmantoto Transportlīdzekļu skaits nedrīkst pārsniegt piecas vienības.
   21. Ja pēc reklāmas izvietošanas vai noņemšanas tiek konstatēti Transportlīdzekļa vai Iznomātāja telpu bojājumi, Iznomātājs sastāda aktu un veic nodarīto zaudējumu aprēķinu atbilstoši Iznomātāja apstiprinātajai formai. Ja bojājumu izraisīšanā vainojams Nomnieks, tad tas ir pamats zaudējumu atlīdzināšanas pieprasīšanai no Nomnieka. Zaudējumu apmēra aprēķins notiek saskaņā ar Iznomātāja ikgadēji apstiprinātām darbu un materiālu izmaksām, par kurām Iznomātājs informē Nomnieku.
   22. Politiska satura reklāmas eksponēšana uz Iznomātāja Transportlīdzekļiem ir aizliegta.
   23. Nomniekam ir pienākums organizēt neitralizēto materiālu utilizāciju.
4. **Līdzēju tiesības un pienākumi**
   1. Nomnieks ir pilnvarots un patstāvīgi veic visus nepieciešamos saskaņojumus par reklāmas izvietošanu Reklāmas nesējos un maksā pašvaldības nodevas par reklāmas izvietošanu.
   2. Nomniekam ir tiesības izvietot pašreklāmu Reklāmas nesējos, bet ne vairāk par 10% no visiem izmantotajiem Reklāmas nesējiem uz reklāmas izvietošanas brīdi.
   3. Iznomātājs apņemas radīt Nomniekam piemērotus apstākļu reklāmas izvietošanai uz Reklāmas nesējiem, nodrošinot Nomniekam piekļuvi attiecīgajām telpām un Reklāmas nesējiem.
   4. Uz Reklāmas nesēja izvietotas reklāmas bojājuma gadījumā Nomnieks patstāvīgi organizē zaudējumu atlīdzības saņemšanu, vēršoties pie personas, kas nodarījusi zaudējumus, vai tās apdrošinātāja. Uz Transportlīdzekļa izvietotas reklāmas bojājuma gadījumā, kas radies Transportlīdzekļa ekspluatācijas rezultātā, Nomniekam ir pienākums patstāvīgi vērsties pie apdrošinātāja, kurš veicis bojājumus nodarījušā sauszemes transportlīdzekļu īpašnieka civiltiesiskās atbildības obligāto apdrošināšanu, vai Latvijas Transportlīdzekļu apdrošinātāju biroja, ja apdrošināšanas atlīdzība izmaksājama no Sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda.
   5. Iznomātājs pēc Nomnieka pieprasījuma sniedz tā rīcībā esošo informāciju par Reklāmas nesēja un uz tā izvietotās reklāmas bojājuma apstākļiem, un Nomnieks saņemto informāciju ir tiesīgs izmantot tikai un vienīgi savu civiltiesisko interešu leģitīmai aizsardzībai, nodrošinot fizisko personu datu aizsardzības prasības.
   6. Nomniekam ir pienākums ievērot Iznomātāja sadarbības ar darījuma partneriem pamatprincipus, kuri publicēti Iznomātāja mājas lapā https://www.rigassatiksme.lv/lv/par-mums/. Gadījumā, ja Nomnieks neievēro šos pamatprincipus, Iznomātājs ir tiesīgs lauzt Līgumu.
5. **Maksājumi**
   1. Nomnieks maksā ikmēneša minimālo maksu par reklāmas izvietošanu Reklāmas nesējos 13 500,00 EUR (trīspadsmit tūkstoši pieci simti *euro,* 00 centi ) mēnesī, neieskaitot PVN. Ikmēneša minimālā maksa par reklāmas izvietošanu Reklāmas nesējos (turpmāk – Ikmēneša minimālā maksa) ir fiksēts maksājums neatkarīgi no reklāmu izvietošanas apjoma attiecīgajā mēnesī.
   2. Nomas maksa 100,00 EUR (viens simts *euro,* 00 centi) par tiesībām izvietot reklāmu uz Transportlīdzekļa par vienu transporta vienību katrā izvietošanas reizē, šī samaksa tiek uzskaitīta atsevišķi un neietilpst noteiktajā ikmēneša minimālajā maksā
   3. Mēneša maksa par reklāmas izvietošanu Reklāmas nesējos sastāv no: 1) nomas maksas par 1 (vienu) reklāmas nesēja kvadrātmetra (m²) nomu dienā; 2) nomas maksas 100,00 EUR (viens simts euro, 00 centi) par tiesībām izvietot reklāmu uz Transportlīdzekļa par vienu transporta vienību vienā izvietošanas reizē.
   4. Pārsniedzot mēnesī līguma 5.1. punktā noteikto Ikmēneša minimālās maksas apjomu, Nomnieks maksā nomas maksu saskaņā ar nomas maksas likmēm un aprēķināšanas kārtību, kas noteikta Līguma pielikumā Nr.3 (turpmāk – Nomas maksa). Par periodu, kurā Transportlīdzeklis nav nodrošinājis sabiedriskā transporta pakalpojumu sniegšanu, nomas maksa par reklāmu izvietošanu netiek aprēķināta.
   5. Līdz katra mēneša 10. (desmitajam) datumam Iznomātājs elektroniski iesniedz Nomniekam rēķinu par iepriekšējo mēnesi, kuru Nomnieks apmaksā 20 (divdesmit) dienu laikā, ieskaitot attiecīgo naudas summu Iznomātāja norādītā norēķinu kontā.
6. **Atbildība par Līguma izpildi un savstarpējās garantijas**
   1. Līdzēji ir savstarpēji atbildīgi par jebkādiem zaudējumiem, kas varētu rasties Līgumā noteikto pienākumu un sniegto garantiju neizpildes rezultātā.
   2. Nomnieks ir atbildīgs par Reklāmas nesējos izvietotās reklāmas atbilstību normatīvajiem aktiem, mākslinieciskajām, ētiskajām un estētiskajām prasībām.
   3. Nomnieks nav atbildīgs par Reklāmas nesēju bojājumiem, ja vien tie nav radušies viņa vainas vai rupjas neuzmanības dēļ.
   4. Iznomātājs nav atbildīgs par trešo personu pretenzijām pret Nomnieku sakarā ar reklāmas izvietošanu Reklāmas nesējos.
   5. Iznomātājs apliecina un garantē, ka uz Līguma noslēgšanas brīdi ir tiesīgs un spējīgs uzņemties Līgumā noteiktos pienākumus.
   6. Nomnieks apliecina un garantē, ka uz Līguma noslēgšanas brīdi un visā tā darbības laikā ir tiesīgs un spējīgs uzņemties Līgumā noteiktos pienākumus.
   7. Gadījumā, ja Nomnieks Līguma 5.5. punktā noteiktā termiņā neveic Iznomātāja iesniegtā rēķina apmaksu, Nomnieks maksā līgumsodu 0,5 % (nulle komats pieci procenti) no nesamaksātās summas par katru kavējuma dienu, bet ne vairāk kā 10% (desmit procenti) no nesamaksātās summas.
   8. Gadījumā, ja Iznomātāja darbības vai bezdarbības rezultātā Nomnieks tiek kavēts izvietot saskaņotas reklāmas uz Reklāmas nesējiem, Iznomātājam nav tiesību prasīt reklāma izvietošanas maksu proporcionāli neizmantotajam Reklāmas nesēju laukumam, kā arī Iznomātājs maksā līgumsodu 0,5 % (nulle komats pieci procenti) dienā no reklāmas izvietošanas nomas maksas proporcionāli neizmantotajam Reklāmas nesēju laukumam mēnesī, bet ne vairāk kā 10% (desmit procenti), līdz Nomniekam tiek radīti piemēroti apstākļi reklāmas izvietošanai.
   9. Gadījumā, ja Nomnieks pēc rakstiska brīdinājuma atkārtoti Līguma 3.9. vai 3.10. punktu, nomnieks maksā līgumsodu EUR 100,00 (viens simts *euro*, 00 centi) apmērā par katru šādu gadījumu.
7. **Līguma izpildes garantija**
   1. 14 (četrpadsmit) dienu laikā no Līguma spēkā stāšanās dienas Nomnieks iesniedz Iznomātājam beznosacījuma Līguma izpildes garantiju EUR 27 000,00 (divdesmit septiņi tūkstoši eiro) apmērā. Līguma izpildes garantiju izsniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde vai apdrošināšanas sabiedrība, tās filiāle vai ārvalsts kredītiestādes filiāle, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā.
   2. Nomniekam jānodrošina, lai Līguma izpildes garantija būtu spēkā līdz Līguma saistību pilnīgai izpildei.
   3. Līguma izpildes garantiju Iznomātājs var izmantot kā samaksu par nesaņemto nomas maksu, kā arī, lai ieturētu Nomniekam piemērotos līgumsodus.
   4. Līguma izpildes garantijā jābūt ietvertam garantijas sniedzēja apliecinājumam par garantijām izmaksāt Iznomātājam uz tā norādīto kontu pēc pirmā rakstiskā pieprasījuma jebkuru summu, atbilstoši 7.3. punktam, līdz Līguma izpildes garantijas kopsummai.
8. **Nepārvarama vara**
   1. Līdzēji tiek atbrīvoti no atbildības par ar Līgumu pielīgto saistību pilnīgu vai daļēju neizpildi, ja tie pierāda, ka tam par iemeslu ir bijuši nepārvaramas varas apstākļi. Par nepārvaramu varu tiek uzskatītas dabas stihijas, bruņoti konflikti, sakaru līniju bojājumi, iespējamie valsts pārvaldes, pašvaldības iestāžu un tiesu aizliegumi, ugunsgrēki un streiki.
9. **Līguma termiņš un Līguma laušana**
   1. Šis līgums stājas spēkā no 2023. gada \_\_\_\_\_ un ir spēkā līdz 2026. gada \_\_\_\_\_ .
   2. Gadījumā, ja ar Līgumu pielīgto saistību izpildi apgrūtina nepārvaramas varas apstākļi, Līguma termiņš tiek pagarināts proporcionāli laika periodam, kurā pielīgto saistību izpildi kavēja nepārvaramas varas apstākļi.
   3. Līdzējam ir tiesības vienpusēji izbeigt Līgumu pirms Līguma 9.1. punktā noteiktā termiņa, brīdinot otru Līdzēju 3 (trīs) mēnešus iepriekš.
   4. Nomnieks ir tiesīgs vienpusēji lauzt šo Līgumu nekavējoties, rakstiski par to informējot Iznomātāju, gadījumos, ja Iznomātājs pēc atkārtota rakstiska brīdinājuma nepamatoti traucē vai padara neiespējamu reklāmas izvietošanu uz Reklāmas nesējiem.
   5. Iznomātājs ir tiesīgs vienpusēji lauzt Līgumu nekavējoties, rakstiski par to informējot Nomnieku, un bez pienākuma kompensēt Nomniekam jebkādus zaudējumus, tai skaitā neatgūtos ieguldījumus vai neiegūto peļņu, ja:
      1. Nomnieks ilgāk par 2 (divu) mēnešiem nav samaksājis Līgumā noteikto maksu par reklāmas izvietošanu;
      2. Nomnieks 3 (trīs) reizes ir pieļāvis līguma noteikumu pārkāpumus;
      3. Nomnieks tiek likvidēts vai normatīvajos aktos noteiktā kārtībā ir apturēta Nomnieka saimnieciskā darbība vai ir uzsākts Nomnieka maksātnespējas process;
   6. Pēc Līguma darbības beigām, kā arī Līgumā paredzētajos Līguma laušanas gadījumos, Līdzēji izstrādā un vienojas par kārtību, kādā no Reklāmas nesējiem tiek noņemta uz tiem izvietotā reklāma.
   7. Ja Nomnieks saskaņā ar Līdzēju izstrādātu kārtību un vienošanos un Līguma 9.6. punkta gadījumā 14 dienu laikā nenoņem reklāmas materiālus, tos neitralizē Iznomātājs par Nomnieka līdzekļiem.
10. **Citi noteikumi**
    1. Līdzēji 10 (desmit) darba dienu laikā pēc Līguma parakstīšanas nozīmē pilnvarotos pārstāvjus, kas ir tiesīgi attiecīgā Līdzēja vārdā sadarboties ar otru Līdzēju, saskaņojot jautājumus par reklāmas izvietošanu Reklāmas nesējos un citiem ar Līguma izpildi saistītiem jautājumiem. Pilnvarotie pārstāvji tiks noteikti pie Līguma parakstītā papildus vienošanā. Līdzējam nekavējoties jāinformē otrs Līdzējs par pilnvaroto pārstāvju izmaiņām.
    2. Iznomātājam ir tiesības izbeigt Līgumu vienpusējā kārtā pirms termiņa, ja līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
    3. Iznomātājam ir tiesības izbeigt Līgumu vienpusējā kārtā pirms termiņa, ja Nomnieks vai Nomnieka amatpersonas, Līguma izpildē iesaistītie Nomnieka darbinieki ir atzīti par vainīgiem noziedzīgā nodarījumā, kas saistīts ar šī Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Iznomātājam ir tiesības pieprasīt no Nomnieka līgumsodu 2 (divu) Ikmēneša minimālo nomas maksu apmērā.
    4. Visi strīdi un domstarpības, kas rodas saskaņā ar Līguma izpildi, tiek risināti sarunu ceļā, bet, ja rakstiska vienošanās starp Līdzējiem netiek panākta - saskaņā ar Latvijas Republikas materiālo un procesuālo tiesību normām Latvijas Republikas tiesā.
    5. Visi ar Līgumu saistītie Līdzēju savstarpējie paziņojumi sastādāmi rakstiski. Lai Līguma grozījumi, papildinājumi vai labojumi iegūtu juridisku spēku, tiem jābūt sastādītiem rakstiski un parakstītiem no abu Līdzēju puses.
    6. Gadījumā, ja kāds Līguma noteikums tiek atzīts par spēkā neesošu, tas neskar pārējo Līguma noteikumu spēkā esamību. Šādā gadījumā Līdzēju pienākums ir izteikt spēkā neesošo nosacījumu citā redakcijā, tādējādi, ievērojot normatīvos aktos vai spēkā stājušos tiesas spriedumos noteikto, cenšoties iespēju robežās panākt līdzīgu rezultātu.
    7. Līguma teksta sadalīšana daļās, un šo daļu nosaukumi neietekmē teksta nozīmīgumu, bet ir pielietota vienīgi ērtības un pārskatāmības labad.
    8. Līgums ir saistošs jebkuram Līdzēju tiesību un saistību faktiskajam vai juridiskajam pārņēmējam, pilnvarotām personām, kā arī personām, kas rīkojas Līdzēju vārdā. Iznomātāja saistību un tiesību pārņēmējam 30 (trīsdesmit) dienu laikā ir jānoslēdz pārjaunojuma Līgums.
    9. Par darba vides riskiem Iznomātāja teritorijā Nomnieka pilnvaroto personu informē Iznomātāja Personāla pārvaldības daļas Darba aizsardzības un arodveselības nodaļas vadītāja Ināra Kačkāne, mob.tel.: +371 26558028, e-pasta adrese: [inara.kackane@rigassatiksme.lv](mailto:inara.kackane@rigassatiksme.lv)., nosūtot informāciju uz e-pasta adresi.
    10. Līguma pielikumi ir neatņemama Līguma sastāvdaļa. Līgumam uz noslēgšanas brīdi ir šādi pielikumi:
        1. Tehniskā specifikācija (Pielikums Nr.1);
        2. Reklāmas eksponēšanas vietas uz autobusiem (Pielikums Nr.1.1.);
        3. Reklāmas eksponēšanas vietas uz trolejbusa (Pielikums Nr.1.2.);
        4. Reklāmas eksponēšanas vietas Transportlīdzekļa salonos (Pielikums Nr.1.3.);
        5. Nomas maksa par reklāmas izvietošanu Reklāmas nesējos (Pielikums Nr.2).
    11. Līgums ir parakstīts ar drošu elektronisko parakstu.
11. **Līdzēju rekvizīti**

|  |  |
| --- | --- |
| **Iznomātājs**:  RP SIA „Rīgas satiksme”  juridiskā adrese: Kleistu iela 28, Rīga LV-1067  biroja adrese: Vestienas iela 35, Rīga LV-1035  PVN reģ. Nr.LV40003619950  AS „Citadele banka”  SWIFT kods PARXLV22  Konta Nr.LV56PARX0006048641565 |  |